text: Drama i 1000 meters højde: 19-årig slipper med brækket lårben
  27 maj 2017 kl. 16.32
  En 19-årig dreng var lørdag formiddag involveret i en ulykke under et faldskærmsudspring. Han slap dog med et brækket lårben.
  Ved Vamdrup Flyveplads er en faldskærmsklub i færd med at oplære tre nye elever.
  Efter længere tids uddannelse og forberedelse skulle eleverne i dag springe fra 1000 meters højde, men den første elev til at springe, en 19-årig dreng fra Kolding, fik en dårligt start.
  - Faldskærmen foldede sig ikke fuldt ud, og da jeg vil bruge nødskærmen, kunne den ikke aktiveres, da den sad alt for stramt fast, fortæller springeren Patrick André Pedersen, til TV SYD.
  Drengen snurrer rundt hele vejen ned til jorden, hvor han rammer jorden væsentligt hårdere end man burde. Den hårde landing førte til et brækket lårben, og en tur med helikopter til Odense Universitetshospital. 
  Sydøstjyllands Politi har været i kontakt med Havarikommisionen, og de er blevet enige om, at intet tyder på hverken forbrydelse eller dårlig sikkerhed - bare ren uheld.
  